Pueblo ta invita
ORANJESTAD (AAN): Awe lo tin un actividad special na MFA di Savaneta.
Minister Dangui Oduber ta invita e comunidad di pariba di brug pa pasa na e apertura di Healthy Lifestyle Center (HLC) na MFA Savaneta, awe Diasabra 13 di April entre 5:00 pm y 7:00 pm, e asina yama "Healthy Lifestyle Center" den MFA lo ta habri pa asina por bishita y conoce espacionan di e oficina y servicionan cu tin disponibel.
HLC su oficinanan lo ta habri pa inscribi y pa brinda guia profesional pa cu nutricion y movecion, especialmente esnan na riesgo pa haya complicacion di salud, door di hiba un bida no saludabel. E meta ta pa guia e participante pa adapta su bida pa uno mas saludabel cu ta completamente gratis.
Hunto nos lo bay logra tin un comunidad mas saludabel.